אולגה טוקרצ'וק

אולגה טוקרצ'וק (בפולנית: Olga Nawoja Tokarczuk; נולדה ב-29 בינואר 1962) היא סופרת פולנייה. כלת פרס נובל לספרות לשנת 2018. טוקרצ'וק נחשבת לאחת מהסופרות המוערכות, עטורות השבחים והמוצלחות ביותר בדורה. זוכת פרס מאן בוקר הבינלאומי על ספרה "נדודים" וכן זוכת פרס יאן מיכלסקי. במקצועה, טוקרצ'וק היא פסיכולוגית קלינית. טוקרצ'וק נולדה ב-29 בינואר 1962, בעיירה סולחוב (פול') ליד ז'לונה גורה שבפרובינציית לובוש במערב פולין. למדה פסיכולוגיה באוניברסיטת ורשה בין השנים 1980 ל-1985. בסיום לימודיה החלה לעבוד כתרפיסטית, תחילה בוורוצלב ולאחר מכן בוולבז'יך. טוקרצ'וק היא פעילה פוליטית המשתייכת לשמאל הפולני, היא חברת מפלגת הירוקים הפולנית. היא אתאיסטית, טבעונית ופמיניסטית. לאורך השנים הביעה עמדות פרו-ישראליות ואנטי-אנטישמיות, ותמכה באופן נחרץ בעם היהודי (כמה מיצירותיה עוסקות בו וכוללות אזכורים למקורות היהודיים). טוקרצ'וק אף הגיעה לכמה סיבובי הרצאות בישראל. ספרה הראשון, ערים במראות, שהיה ספר שירה, יצא לאור בשנת 1989. ב-1993 הוציאה לאור את רומן הביכורים שלה מסעם של אנשי הספר. מאז 1998 היא מתגוררת בכפר הקטן קראיאנוב (פול') ליד נובה רודה. טוקרצ'וק היא פסיכולוגית יונגיאנית וכתיבתה מושפעת מהגישה היונגיאנית. היא בעלת הוצאת הספרים פרטית "רוטה" (Ruta), באמצעותה מוציאה טוקרצ'וק את ספריה. טוקרצ'וק הוציאה לאור רומנים, ספרי שירה, אוספי סיפורים קצרים, ספרי ילדים וספרי עיון, אך רק מעטים מהם תורגמו לאנגלית ולעברית. ספרי יעקב – רומן היסטורי על אחת הפרשיות שהסעירו את יהדות מזרח אירופה במאה ה-18 – פועלו של יעקב פרנק (1791–1726) – דמות שנויה במחלוקת. הספר יצא לאור בשנת 2014, לאחר שבע שנים של תחקיר מעמיק, איסוף מסמכים, לימוד ההיסטוריה של המאה ה-18, גימטריה, קבלה ומילים מהשפה העברית. הספר תורגם לעברית ב-2020 בהוצאת כרמל על ידי מרים בורנשטיין, ועורכיו המדעיים הם אבריאל בר-לבב ויונתן מאיר. על עצמות המתים – רומן מתח אקו-פמיניסטי שעוסק בזכויות בעלי חיים המסופר בגוף ראשון מפי ינינה, אשה מבוגרת החיה לבדה בכפר פולני נידח, על גבול פולין-צ'כיה. הרומן הפך לאחד מרבי המכר בפולין. הספר יצא לאור בשנת 2009 תורגם ב-2021 לעברית על ידי מרים בורנשטיין להוצאת אחוזת בית. ב-2017 עובד הספר לסרט הקולנוע "Spoor" שביימה הבמאית והתסריטאית הפולנייה אגנישקה הולנד (אנ'). זכה בפרס אלפרד באואר ("דוב הכסף") (אנ') בפסטיבל הסרטים הבינלאומי בברלין. נדודים, תרגמה מפולנית: מרים בורנשטיין, הוצאת אחוזת בית, 2023 פרש (פרוזה קצרה), מפולנית: חנה הרציג, גרנטה, פברואר 2024. טוקרצ'וק זכתה לביקורת מצד קבוצות לאומניות בפולין כלא-פטריוטית, אנטי-נוצרית ומקדמת טרור אקולוגי. בשנת 2015, לאחר פרסום הספר "ספרי יעקב", עמותת הפטריוטים של נובה רודה דרשו ממועצת העיר לשלול את אזרחות הכבוד של הסופרת בעיר, כיוון שעל פי טענת העמותה היא פגעה בשמו הטוב של הלאום הפולני. בטענת הפטריוטים תמך הסנאטור ולדמר בונקובסקי מהמפלגה הימנית הגדולה בפרלמנט הפולני, חוק וצדק, אשר טען כי יצירותיה הספרותיות וההצהרות הפומביות של טוקרצ'וק נמצאות ב"סתירה מוחלטת להנחות הפוליטיקה ההיסטורית הפולנית ". טוקארצ'וק התנגדה להאשמות הגדירה את עצמה כ"פטריוטית אמיתית" ואמרה כי האנשים והקבוצות המבקרים אותה, וגישותיהם ופעולותיהם הקסנופוביות והגזעניות הן אלו שמזיקות לפולין ולתדמיתה הבינלאומית. בשנת 2020, היא נמנתה על החותמות לצד כותבים בולטים אחרים כמו מרגרט אטווד, ג'ון באנוויל וג'ון מקסוול קוטזי על מכתב פתוח שהועבר לנשיאת הנציבות האירופית, אורסולה פון דר ליין, שקראו לאיחוד האירופי "לנקוט צעדים מיידיים להגנה על ערכי הליבה האירופאים של שוויון, אי-אפליה, כבוד למיעוטים, המופרים באופן בוטה בפולין" ולממשלת פולין להפסיק את רדיפת הלהט"ב ואת התמיכה בארגונים המקדמים הומופוביה. הפרס הספרותי הפולני היוקרתי ניקה (Nagroda Literacka Nike)‏ – 2008. בריקפרייז ("פרס הגשר", Brückepreis) הגרמני – 2015. זכייה שנייה בפרס ניקה – 2018. פרס מאן בוקר הבינלאומי, אותו קיבלה בזכות התרגום האנגלי של ספרה "טיסה" (Flight)‏ – 2018. פרס נובל לספרות – 2018 (הוענק בשנת 2019). פרס יאן מיכלסקי – 2018. אתר האינטרנט הרשמי של אולגה טוקרצ'וק (בפולנית) אולגה טוקרצ'וק, ברשת החברתית פייסבוק אולגה טוקרצ'וק, ברשת החברתית אינסטגרם אולגה טוקרצ'וק, ברשת החברתית Goodreads אולגה טוקרצ'וק, במסד הנתונים הקולנועיים IMDb (באנגלית) אולגה טוקרצ'וק, במסד הנתונים הקולנועיים KinoPoisk (ברוסית) אולגה טוקרצ'וק, באתר אפל מיוזיק (באנגלית) אולגה טוקרצ'וק, באתר AllMusic (באנגלית) מירי פז, הסופרת הפולניה שמסרבת להיכנע לאנטישמיות, באתר מידה, 1 בנובמבר 2015 גילי איזיקוביץ, הסופרת הפולנייה אולגה טוקרצ'וק זכתה במאן בוקר הבינלאומי, באתר הארץ, 23 במאי 2018 אולגה טוקרצ'וק, באתר פרס נובל (באנגלית) יונתן מאיר, 'התנצלות: אחרית דבר לתרגום העברי', אולגה טוקרצ'וק, ספרי יעקב, הוצאת כרמל, ירושלים תש"פ, עמ' 698–702. רחל אליאור, "אלוהים נמצא בנו ומי שאלוהים נמצא בו לא חייב בחוקים הרגילים": על יעקב פרנק ועל ספרה של אולגה טוקרצ'וק, ספרי יעקב, הארץ, תרבות וספרות, 24 במרץ 2020 גילי איזיקוביץ, "זו עלולה להיות שירת המוות של פולין הדמוקרטית", באתר הארץ, 1 בספטמבר 2021 אמיר חרש, לראות את הדברים באינסופיותם, באתר "מעלה", דצמבר 2021 - על "על עצמות המתים" יעקב צ. מאיר, שלוש תחנות בהתקבלות הספרותיות של אולגה טוקרצ'וק בעולם הספרות הישראלי, פנס (מוסף לביקורת ספרות), נובמבר 2021 יונתן הירשפלד, צָפוּן בָּרֵךְ | "שה האלוהים", באתר "מעלה", ספטמבר 2022- על "על עצמות המתים" STOWARZYSZENIE KULTURALNE "GÓRY BABEL" | Rejestr.io, rejestr.io Bestsellery 2009 (בפולנית) Nike 2008 dla Olgi Tokarczuk - "Bieguni" książką roku (בפולנית) גיא שרמן, הסופרת הפולנייה אולגה טוקרצ'וק היא הזוכה במאן בוקר הבינלאומי, באתר ynet, 23 במאי 2018 Olga Tokarczuk: the dreadlocked feminist winner the Nobel needed, Guardian, 10 באוקטובר 2019(באנגלית) יובל פלוטקין, אולגה טוקרצ'וק ופטר הנדקה הם הזוכים בפרס נובל לספרות, באתר ynet, 10 באוקטובר 2019 כתבתי על אדם כריזמטי, פסיכופת, קוסם ורמאי, באתר ישראל היום רונן טל, "נדודים" מספק הצצה למוחה הקודח של הסופרת, באתר הארץ, 5 בספטמבר 2023 קישור לסיפור LGBT+ Community in Poland: a Letter of Solidarity and Protest, ‏21 באוגוסט 2020 (באנגלית) 'Stop targeting sexual minorities': Stars sign letter supporting Poland's LGBT+ rights, באתר יורוניוז ‏18 באוגוסט 2020 (באנגלית)